༄༅། །གུར་རིགས་བསྡུས་ཀྱི་དབང་གི་ཆོ་ག་
ཞེས་བྱ་བ་བཞུགས་སོ། །
༄༅། །སངས་རྒྱས་ཀུན་གྱི་རང་བཞིན་ཐུགས། །སློབ་དཔོན་ལ་ནི་སྐྱབས་
སུ་མཆི། །གཙོ་བོ་ལྷ་མོར་བཅས་པ་ཡི། །ལྷ་རྣམས་ལ་ཡང་ཕྱག་འཚལ་ལོ། །
ཐར་བ་ཆེན་པོའི་གྲོང་མཆོག་ཏུ། །མགོན་པོ་བདག་ནི་འཇུག་པར་འཚལ།
ལན་གསུམ་གྱིས་གསོལ་བ་གདབ། ཨ་མྲྀ་ཏས་བསངས། ཨ་ཁཾ་བི་ར་ཧཱུྃ་གིས་མེ་ཏོག ༀ་ཙཀཱུ་
བནྡྷ་ཝ་ར་མ་ནཱ་ཡ་ཧཱུྃ་གིས་མིག་དར་བཅིངས། གཙུག་ཏོར་འཁོར་བསྒྱུར་གྱི་འཕྲེང་སྔགས་དང་ཨ་
མྲྀ་ཏས་བསངས་ཏེ། སློབ་མ་རྣམས་སྐད་ཅིག་གིས་རྡོ་རྗེ་མཁའ་འགྲོ་སྐུ་མདོག་སྔོན་
།
པོ་ཞལ་གཅིག་ཕྱག་གཉིས་ཀྱིས་རྡོ་རྗེ་དང་དྲིལ་བུ་ཐུགས་ཀར་བསྣོལ་ནས་
འཛིན་པ་གཡས་བརྐྱངས་པའི་སྟབས་ཀྱིས་བཞུགས་པའི་སྙིང་ཁར་ཉི་མ་ལ་ཧཱུཾ་
སྔོན་པོ། །མགྲིན་པར་ཉི་མ་ལ་ཨཱཿདམར་བོ། སྤྱི་བོར་ཟླ་བ་ལ་ཨོཾ་དཀར་བོ།
ཡི་གེ་གསུམ་གྱི་འོད་ཟེར་གྱིས་ལུས་འོད་གསལ་བར་བྱས་པར་བསམ། ཀྱེ་ཁྱོད་
སུ་ཡིན་ཅི་ལ་དགའ། སྐལ་བཟང་བདག་བདེ་བ་ཆེན་པོ་ལའོ། ། ཞེས་དྲི་བ་བྱ།
སེམས་ཅན་ཐམས་ཅད་ཀྱི་དོན་དུ་སངས་རྒྱས་ཐོབ་པར་བྱའོ་སྙམ་པའི་སྨོན་
པའི་སེམས་ཀུན་རྫོབ་པ་དེ་ཉིད་སྙིང་ཁར་ཟླ་བའི་དཀྱིལ་འཁོར་ཡོངས་སུ་
རྫོགས་པའི་རྣམ་པར་གྱུར། ཆོས་ཐམས་ཅད་རང་བཞིན་མེད་པའི་སྟོང་བ་ཉིད་
དང་སློབ་མའི་སེམས་རོ་གཅིག་ཏུ་གྱུར་པའི་དོན་དམ་པ་ཁྱང་ཆུབ་ཀྱི་སེམས་ཟླ་
-541

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བའི་སྟེང་དུ་རྡོ་རྗེ་དཀར་བོ་རྩེ་ལྔ་བའི་རྣམ་པ་ཅན་དུ་གྱུར། ཨོཾ་སརྦ་ཡོ་ག་ཙིཏྟ་
ཨུད་བཱ་ཏ་ཡ་མི། བླ་མས་རྡོ་རྗེ་སྙིང་ཁར་བཟུང་ནས། ཨོཾ་སུ་ར་ཏེ་ས་མ་ཡ་སྟཱཾ་ཧོ་
སིདྡྷི་བཛྲ་ཡ་ཐ་སུ་ཁཾ། གསང་གདམས་ཡོད་ཀྱང་ཆོག་ལ་མེད་ཀྱང་རུང་གསུངས། བླ་མས། དེ་
བཞིན་གཤེགས་པ་ཀུན་གྱི་གནས། ཧེ་རུ་ཀ་དཔལ་གྲོང་ཁྱེར་མཆོག སྙིང་བོའི་
དཀྱིལ་འཁོར་འདི་རུ་ནི། བདག་གིས་སློབ་མ་གཞུག་པར་བགྱི། ། ཞེས་གསོལ་བ་
བཏབ། ཧཱུཾ་ཛ་ཧཱུཾ། གིས་བཀུག་ལ། ཨ་ཁཾ་བི་ར་ཧཱུྃ་གིས་སློབ་མ་དཀྱིལ་འཁོར་གྱི་ནང་གཞུག མ་
ཧཱ་ར་ཏ་སུ་ཌི་དྷ་སུ་ཏོ་ཁོ་སུ་སུ་ཁོ་བཛྲ་ས་ཏྭ་ཨདྷྱ་སིདྷྱ་མཾ། ཞེས་སྐོར་བ་ལན་གསུམ་བྱས་
ལ། ༀ་ན་མཿཏེཧཱུཾ། ན་མཿམིཧཱུཾ། ན་མོ་ན་མཿཧཱུཾ་སྭཱཧཱ། ཞེས་ལན་གསུམ་གྱིས་བླ་མ་དང་
དཀྱིལ་འཁོར་བའི་ལྷ་ཚོགས་ལ་སྐུ་གསུང་ཐུགས་ཀྱི་ཕྱག་བྱ། དེ་བཞིན་ཤར་ལྷོ་ནུབ་བྱང་རྣམས་ལ་སྦྱར།
དཀོན་མཆོག་གསུམ་ལ་བདག་སྐྱབས་མཆི། ། ཞེས་སོགས་ཀྱིས་བྱང་སྡོམ་བཟུང་།
སངས་རྒྱས་ཆོས་དང་དགེ་འདུན་ཏེ། །དཀོན་མཆོག་གསུམ་ལ་སྐྱབས་སུ་
སོང་། །འདི་ནི་སངས་རྒྱས་རིགས་དག་པའི། །སྡོམ་པ་བརྟན་པོར་གྱུར་པའོ། །
རྡོ་རྗེ་དྲིལ་བུ་ཕྱག་རྒྱ་ནི། །བློ་ཆེན་ཁྱོད་ཀྱིས་བཟུང་བར་བྱ། །བྱང་ཆུབ་སེམས་
གང་དེ་རྡོ་རྗེ། །ཤེས་རབ་དྲིལ་བུ་ཞེས་གྲགས་སོ། ། སློབ་དཔོན་ཁྱོད་ཀྱིས་
བཟུང་བྱ་སྟེ། །བླ་མ་སངས་རྒྱས་ཀུན་དང་མཉམ། །འདི་ནི་རྡོ་རྗེ་རིགས་དག་
པའི། །དམ་ཚིག་སྡོམ་པ་ཡིན་པར་བཤད། །རིན་ཆེན་རིགས་ལ་རྟག་ཏུ་ནི། །
ཉིན་རེ་བཞིན་དུ་ལན་དྲུག་ཏུ། །ཟང་ཟིང་མི་འཇིགས་ཆོས་དང་བྱམས། །སྦྱིན་
པ་རྣམ་བཞི་རྟག་ཏུ་སྦྱིན། །ཕྱི་ནང་གསང་བའི་ཐེག་པ་གསུམ། །དམ་པའི་ཆོས་
ཀྱང་མ་ལུས་བཟུང༌། །འདི་ནི་པདྨའི་རིགས་དག་པའི། །དམ་ཚིག་ཡིད་དུ་འོང་
542

གུར་རིགས་བསྡུས་ཀྱི་དབང་གི་ཆོ་ག
བའོ། །ལས་ཀྱི་རིགས་མཆོག་ཆེན་པོ་ལ། །སྡོམ་པ་ཐམས་ཅད་ལྡན་པར་ནི།
ཡང་དག་ཉིད་དུ་བཟུང་བར་བགྱི། །མཆོད་པའི་ལས་ཀྱང་ཅི་ནུས་ཀྱིས། །གང་
ཕྱིར་རྡོ་རྗེ་འཛིན་པ་ཡི། །དངོས་གྲུབ་སློབ་དཔོན་རྗེས་འབྲང་གསུངས། །དེ་
བས་དེ་ལ་བརྙས་པ་ནི། །རྩ་བའི་ལྟུང་བ་དང་བོར་བཤད། །བདེ་གཤེགས
བཀའ་ལས་འདས་པ་ནི། །ལྟུང་བ་གཉིས་པ་ཡིན་པར་བཤད། །རྡོ་རྗེ་སྤུན་ལ་
ཁྲོས་ནས་ནི། །ཉེས་པ་བརྗོད་པ་གསུམ་པ་ཡིན། །སེམས་ཅན་རྣམས་ལ་བྱམས་
པ་སྤོང་། །བཞི་བ་ཡིན་པར་རྒྱས་བས་གསུངས། །ཆོས་ཀྱི་རྩ་བ་བྱང་ཆུབ་
སེམས། །དེ་སྤོང་བ་ནི་ལྔ་བ་ཡིན། །རང་ངམ་གཞན་གྱི་གྲུབ་པའི་མཐའ། །
ཆོས་ལ་སྨོད་པ་དྲུག་པ་ཡིན། །ཡོངས་སུ་མ་སྨིན་སེམས་ཅན་ལ། །གསང་བ་
སྒྲོག་པ་བདུན་པ་ཡིན། །ཕུང་བོ་སངས་རྒྱས་ལྔ་བདག་ཉིད། །དེ་ལ་བརྙས་བྱེད་
བརྒྱད་པ་ཡིན། །རང་བཞིན་དག་པའི་ཆོས་རྣམས་ལ། །སོམ་ཉི་ཟ་བ་དགུ་བ་
ཡིན། །གདུག་ལ་རྟག་ཏུ་བྱམས་ལྡན་པར། །བྱེད་པ་དེ་ནི་བཅུ་བར་འདོད། །
མིང་སོགས་བྲལ་བའི་ཆོས་རྣམས་ལ། །དེར་རྟོག་པ་ནི་བཅུ་གཅིག་པ། །སེམས་
ཅན་དད་དང་ལྡན་པ་ཡི། །སེམས་སུན་འབྱིན་པ་བཅུ་གཉིས་པ། །དམ་ཚིག་ལ་
ནི་ཇི་བཞིན་རྙེད། མི་བསྟེན་པ་ནི་བཅུ་གསུམ་པ། །ཤེས་རབ་རང་བཞིན་བུད་
མེད་ལ། །སྨོད་པར་བྱེད་པ་བཅུ་བཞི་བ། །སྔགས་པས་འདི་དག་སྤངས་ན་ནི། །
དངོས་གྲུབ་ངེས་པར་ཐོབ་པར་འགྱུར། ། ཞེས་སྡོམ་པ་བསྒྲག་ལ། སློབ་དཔོན་འདིར་
ནི་བདག་ལ་གསོན། །གཙོ་བོས་ཇི་ལྟར་བཀའ་སྩལ་བ། །དེ་ལྟར་བདག་གི་
བགྱིད་པར་འཚལ། །ཇི་ལྟར་དུས་གསུམ་མགོན་པོ་རྣམས། ། ཞེས་པ་ནས།
543,83

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
སེམས་ཅན་མྱ་ངན་འདས་ལ་འགོད། ། ཀྱི་བར་ལན་གསུམ་གྱིས་སྔགས་སྡོམ་བཟུང་། དེ་
ནས་དམ་བཞག་གི་རིམ་པ་རྣམས་བྱེད་པ་ལ། དེང་ཁྱོད་དེ་བཞིན་གཤེགས་པ་
ཐམས་ཅད་ཀྱི་རིགས་སུ་ཞུགས་ཀྱིས། དེས་ན་ངས་ཁྱོད་ལ་རྡོ་རྗེ་ཡེ་ཤེས་བསྐྱེད་
པར་བྱ་སྟེ། ཡེ་ཤེས་གང་གིས་ཁྱོད་དེ་བཞིན་གཤེགས་པ་རྣམས་ཀྱི་དངོས་གྲུབ་
རྣམས་ཀྱང་ཐོབ་པར་འགྱུར་ན་དངོས་གྲུབ་གཞན་རྣམས་ལྟ་སྨོས་ཀྱང་ཅི་དགོས།
ཁྱོད་ཀྱིས་ཀྱང་འདི་དཀྱིལ་འཁོར་མ་མཐོང་བ་རྣམས་ཀྱི་མདུན་དུ་སྨྲ་བར་མི་བྱ་
སྟེ། ཁྱོད་དམ་ཚིག་ཉམས་པར་གྱུར་ཏ་རེ། རྡོ་རྗེ་སྙིང་ཁར་བཞག་ལ། ཧེ་རུ་ཀ་དཔལ་
དེང་ཁྱོད་ཀྱིས། །སྙིང་ལ་ཡང་དག་ཞུགས་པར་གྱུར། །གལ་ཏེ་ཚུལ་འདི་སྨྲས་ན་
ནི། །དེ་མ་ཐག་ཏུ་དྲལ་དེ་གཤེགས། ། ཨོཾ་ཨཱཿཧཱུཾ། གིས་བྱིན་གྱིས་རླབས་པའི་བདུད་རྩི་ལྔ་
སྦྱིན་ཞིང་། འདི་ནི་ཁྱོད་ཀྱི་དམྱལ་བའི་ཆུ། །དམ་ཚིག་འདས་ན་སྲེག་པར་བྱེད། །
དམ་ཚིག་བསྲུང་ན་དངོས་གྲུབ་སྟེར། །རྡོ་རྗེ་བདུད་རྩིའི་ཆུ་འདིས་འགྲུབ། ། ཨཾ
སརྦ་བཉྩ་ཨ་མྲྀཏ་ཨུད་ཀ་ཧཱུཾ། སློབ་མའི་ལག་པ་ནས་བཟུང་སྟེ། དེང་ནས་བརྩམས་ཏེ་
ཁྱོད་ཀྱི་ཧེ་རུ་ཀ་ང་ཡིན་གྱི། ངས་འདི་གྱིས་ཤིག་ཅེས་བྱས་པ་དེ་ཁྱོད་ཀྱིས་བྱ་
དགོས་སོ། ། ཁྱོད་ཀྱི་ང་ལ་བརྙས་པར་ཡང་མ་བྱེད་ཅིག བྱས་ན་ཁྱོད་ཡ་ང་བ་
མ་སྤང་བར་འཆི་བའི་དུས་བྱས་ནས་དམྱལ་བར་ལྷུང་བར་གྱུར་ཏ་རེ། དཔའ་བོ་
དང་རྣལ་འབྱོར་མ་རྣམས་ཀྱིས་བྱིན་གྱིས་རློབས་ཤིག དཔལ་ཧེ་རུ་ཀ་བདག་ལ་
དབབ་པར་མཛོད་ཅིག ལན་གསུམ་གྱིས་གསོལ་བ་གདབ། སློབ་མ་རྣམས་སྐད་ཅིག་
བཅོམ་ལྡན་འདས་རྡོ་རྗེ་མཁའ་འགྲོ་ཞལ་བརྒྱད་ཕྱག་བཅུ་དྲུག་པ་ཞབས་བཞིར་
གསལ་བའི་སྤྱི་བོར་བཾ་ལས་བྱུང་བའི་ཆུའི་དཀྱིལ་འཁོར་དཀར་པོ་ཟླུམ་བོ་བུམ་
544

གུར་རིགས་བསྡུས་ཀྱི་དབང་གི་ཆོ་ག
པས་མཚན་པ་ལ་ཧཿ སྙིང་ཁར་ལཾ་ལས་བྱུང་བའི་སའི་དཀྱིལ་འཁོར་སེར་བོ་
ཟུར་དུ་རྡོ་རྗེ་རྩེ་གསུམ་པས་མཚན་པ་ལ་ཧཱུཾ། ལྟེ་བར་རཾ་ལས་བྱུང་བའི་མེའི་
དཀྱིལ་འཁོར་དམར་བོ་ཟུར་གསུམ་པ་རྣོ་ཞིང་འབར་བ་ལ་ཨཱཿ རྐང་བའི་འོག་
ཏུ་ཡཾ་ལས་བྱུང་བའི་རླུང་གི་དཀྱིལ་འཁོར་སྔོན་པོ་གཞུའི་དབྱིབས་ཅན་མཐའ་
མར་བ་དན་གྱིས་མཚན་པ་ལ་ཛེ་དྲག་ཅིང་བཟོད་པར་དཀའ་བའི་གཟུགས་
ཅན། སྙིང་ཁར་ཉི་མའི་དཀྱིལ་འཁོར་ལ་ཧཱུཾ་སྔོན་པོའི་མཐའ་མར། ཨོཾ་དྷ་ར་དྷ་
ར། དྷ་ར་ཡ་དྷ་ར་ཡ། མདྷ་མདྷ་བཛྲ་དྷིཀ་ཕཊ་སྭཱ་ཧཱ། ཞེས་པའི་སྔགས་མར་མེའི་
འཕྲེང་བ་ལྟར་འབར་བཛཱི་ཡིག་དེ་ཉིད་རླུང་གིས་བསྐྱོད་པས་ལྟེ་བའི་མེའི་
གནས་སུ་ཕྱིན་པས་སླར་རླུང་གིས་བསྐྱོད་པས་སྙིང་ཁའི་ས་འབར་བར་གྱུར་ཏེ་
སྤྱི་བོའི་ཆུ་ལས་བདུད་རྩིའི་ཚོགས་བབས་པས་ཚིམ་པར་གྱུར་ཅིང༌། མདུན་གྱི་
དཀྱིལ་འཁོར་གྱི་དབུས་ན་བཞུགས་པའི་མི་བསྐྱོད་པ་དགྱེས་པ་རྡོ་རྗེའི་ཐུགས་
ཀའི་ཧཱུཾ་ལས་འོད་ཟེར་དཀར་བོའི་རྒྱུན་བྱུང་བ་སློབ་མའི་སྙིང་གར་ཞུགས་པས་
ལུས་འོད་དཀར་བོའི་རང་བཞིན་དུ་མེར་བྱས། བླ་མ་དང་གཙོ་བོ་ཐ་མི་དད་
པའི་ཐུགས་ཀའི་ཧཱུཾ་ཀཾ་འོད་ཟེར་གྱིས་སངས་རྒྱས་དང་བྱང་ཆུབ་སེམས་དཔའ་
དང་དཔའ་བོ་དང་རྣལ་འབྱོར་མ་ཐམས་ཅད་རྡོ་རྗེ་མཁའ་འགྲོའི་ལྷ་ཚོགས་ཀྱི་
རྣམས་བ་སྤུའི་སྒོ་ཐམས་ཅད་ནས་ཞུགས་པས་གཉིས་སུ་མེད་པར་ཐིམ་པར་
གྱུར། ཨོཾ་དྷ་ར་དྷ་ར། དྷ་ར་ཡ་དྷ་ར་ཡ། མདྷྱ་མདྷྱ་བཛྲ་དྡྷིཀ་ཕཊ་སྭཱ་ཧཱ། ཨོཾ་ཏི་ཥཱ་
མ་ཧཱ་ཀྲོདྷ་ཨ་བེ་ཤ་ཡ། སྟཱཾ་བྷ་ཡ། ར་ར་ར་ར། ཙ་ལ་ཡ་ཙ་ལ་ཡ་ཧཱུྃ་ཧཿཨཱཿཛྙ་
ཕཊ། ཞེས་བརྗོད་ལ་སྤོས་རོལ་བྱ། སླར་ཡང་སློབ་མ་རྣམས་སངས་རྒྱས་མཁའ་འགྲོ་
545

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ཞལ་བརྒྱད་ཕྱག་བཅུ་དྲུག་པའི་སྐུར་གསལ་བར་གྱུར་པའི་ཐུགས་ཀར་ཟླ་བ་ལ་
ཨོཾ་དཀར་བོའི་མཐའ་བསྐོར་ཏུ་ཨོཾ་ཤ་ཤྭ་ཏ་བ་རམ་ཤཱ་ཤྭཏ་ཨེ་ཧྱ་ཧི་ཛི་ནཛི་ཀ་
ཕཊ་སྭཱཧཱ། ཞེས་པའི་སྔགས་ཀྱི་འཕྲེང་བ་མར་མེ་ལྟར་འབར་བས་བསྐོར་བར་
གྱུར། བླ་མ་དང་གཙོ་བོ་ཐ་མི་དད་པའི་ཐུགས་ཀའི་ཧཱུཾ་གི་འོད་ཟེར་གྱིས་སངས་
རྒྱས་དང་བྱང་ཆུབ་སེམས་དཔའ་དང་དཔའ་བོ་དང་རྣལ་འབྱོར་མ་ཐམས་ཅད་
སངས་རྒྱས་མཁའ་འགྲོའི་ལྷ་ཚོགས་དཔག་ཏུ་མེད་པའི་རྣམ་པར་སྤྱན་དྲངས་པ་
དང་། དཀྱིལ་འཁོར་གྱི་དབུས་ཀྱི་སངས་རྒྱས་མཁའ་འགྲོའི་ཐུགས་གའི་ས་
བོན་ལས་ཀྱང་འོད་ཟེར་ཀྱི་ཚོགས་དཔག་ཏུ་མེད་པ་སྤྱན་དྲངས་པ་རྣམས་བ་
སྤུའི་སྒོ་ཐམས་ཅད་ནས་ཞུགས་ཤིང་གཉིས་སུ་མེད་པར་ཐིམས་པར་གྱུར། ཨ་
ཤཱ་ཤྭ་ཏ་བ་རམ་ཤཱ་ཤྭཏ་ཨེ་ཧྱ་ཧི་ཛི་ན་ཛིཀ་ཕཊ་སྭཱཧཱ། ཨོཾ་ཏིཥྛ་མ་ཧཱ×སྭཱ་ཧཱ། ཞེས་
བརྗོད་ཅིང་སྤོས་རོལ་བྱ། སླར་ཡང་སློབ་མ་རྣམས་རིན་ཆེན་མཁའ་འགྲོ་སྐུ་མདོག་
སེར་བོ་ཞལ་བརྒྱད་ཕྱག་བཅུ་དྲུག་པའི་སྐུར་གསལ་བའི་ཐུགས་ཀར་ཉི་མ་ལི་ཛི་
སེར་བོའི་མཐའ་བསྐོར་དུ་ཨོཾ་བཛྲ་སཱུརྱ་ཏ་མོ་བི་མ་ཧཱ་ས་མ་ཡ་སྟཱཾ་ཨ་ཧཾ་རཏྣ་དྷིཀ་
ཕཊ་སྭཱ་ཧཱ། ཞེས་པའི་སྔགས་ཀྱི་ཕྲེང་བ་མར་མེ་ལྟར་འབར་བས་བསྐོར་བར་
གྱུར། བླ་མ་དང་གཙོ་བོ་ཐ་མི་དད་པའི་ཐུགས་ཀའི་ཧཱྃ་གི་འོད་ཟེར་གྱིས་སངས་
རྒྱས་དང་བྱང་ཆུབ་སེམས་དཔའ་དང་དཔའ་བོ་དང་རྣལ་འབྱོར་མ་ཐམས་ཅད་
རིན་ཆེན་མཁའ་འགྲོའི་ལྷ་ཚོགས་ཀྱི་རྣམ་པར་སྤྱན་དྲངས་པ་དང་། དཀྱིལ་
འཁོར་གྱི་དབུས་ཀྱི་རིན་ཆེན་མཁའ་འགྲོའི་ཐུགས་ཀའི་ས་བོན་ལས་འོད་ཟེར་
གྱི་ཚོགས་དཔག་ཏུ་མེད་པ་སྤྱན་དྲངས་པ་རྣམས་བ་སྤུའི་སྒོ་ཐམས་ཅད་ནས་
546 。

གུར་རིགས་བསྡུས་ཀྱི་དབང་གི་ཆོ་ག
ཞུགས་ཤིང་གཉིས་སུ་མེད་པར་ཐིམ་པར་གྱུར། ཨོཾ་བཛྲ་སཱུརྱ་ཏ་མོ་བི་མ་ཧཱ་ས་
མ་ཡ་སཾ་ཨ་ཧཾ་རཏྣ་དྷིཀ་ཕཊ་སྭཱ་ཧཱ། ཨོཾ་ཏིཥྛ་མཧཱ×སྭཱ་ཧཱ། ཞེས་བརྗོད་ཅིང་སྤོས་རོལ་བྱ།
སླར་ཡང་སློབ་མ་རྣམས་པདྨ་མཁའ་འགྲོ་སྐུ་མདོག་དམར་བོ་ཞལ་བརྒྱད་ཕྱག་
བཅུ་དྲུག་པའི་སྐུར་གསལ་བའི་ཐུགས་ཀར་ཉི་མ་ལ་ཨཾ་དམར་བོའི་མཐའ་
བསྐོར་དུ། ཨོཾ་བཛྲ་དྷ་རྨ་ས་མ་ཡ་ཧྰུཾ་ཧུ་ལུ་ཧུ་ལུ་ཨ་རོ་ལི་ཀ་ཕཊ་སྭཱ་ཧཱ། ཞེས་པའི་
སྔགས་ཀྱི་འཕྲེང་བ་མར་མེ་ལྟར་འབར་བས་བསྐོར་བར་གྱུར། བླ་མ་དང་གཙོ་
བོ་ཐ་མི་དད་པའི་ཐུགས་ཀའི་ཧཱི་གི་འོད་ཟེར་གྱིས་སངས་རྒྱས་དང་བྱང་ཆུབ་
སེམས་དཔའ་དང་དཔའ་བོ་དང་རྣལ་འབྱོར་མ་ཐམས་ཅད་པདྨ་མཁའ་འགྲོའི་
ལྷ་ཚོགས་ཀྱི་རྣམ་པར་སྤྱན་དྲངས་པ་དང་། དཀྱིལ་འཁོར་གྱི་དབུས་ཀྱི་པདྨ་
མཁའ་འགྲོའི་ཐུགས་ཀའི་ས་བོན་ལས་ཀྱང་འོད་ཟེར་གྱི་ཚོགས་དཔག་ཏུ་མེད་
པ་སྤྱན་དྲངས་པ་རྣམས་བ་སྤུའི་སྒོ་ཐམས་ཅད་ནས་ཞུགས་ཤིང་གཉིས་སུ་མེད་
པར་ཐིམ་པར་གྱུར། །ཨོཾ་བཛྲ་དྷརྨ་ས་མ་ཡ་ཧཱུྃ་ཧུ་ལུ་ཧུ་ལུ་ཨ་རོ་ལི་ཀ་ཕཊ་སྭཱ་ཧཱ།
ཨོཾ་ཏིཥྛ་མ་ཧཱ×སྭཱ་ཧཱ། ཞེས་བརྗོད་ཅིང་སྤོས་རོལ་བྱ། སླར་ཡང་སློབ་མ་རྣམས་སྣ་ཚོགས་
མཁའ་འགྲོ་སྐུ་མདོག་ལྗང་ཁུ་ཞལ་བརྒྱད་ཕྱག་བཅུ་དྲུག་པའི་སྐུར་གསལ་བའི་
ཐུགས་ཀར་ཉི་མ་ལ་ཁཾ་ལྗང་ཁུའི་མཐའ་བསྐོར་དུ། ཨོཾ་དུཿདུཿཧི་ཧི་པྲཛྙཱ་དྷིཀ་
ཕཊ་སྭཱ་ཧཱ། ཞེས་པའི་སྔགས་ཀྱི་ཕྲེང་བ་མར་མར་ལྟར་འབར་བས་བསྐོར་བར་
གྱུར། བླ་མ་དང་གཙོ་བོ་ཐ་མི་དད་པའི་ཐུགས་ཀའི་ཧཱུཾ་གི་འོད་ཟེར་གྱིས་སངས་
རྒྱས་དང་བྱང་ཆུབ་སེམས་དཔའ་དང་དཔའ་བོ་དང་རྣལ་འབྱོར་མ་ཐམས་ཅད་
སྣ་ཚོགས་མཁའ་འགྲོའི་ལྷ་ཚོགས་ཀྱི་རྣམ་པར་སྤྱན་དྲངས་པ་དང༌